**2024-2025 m. VALSTYBINIAI BRANDOS EGZAMINAI – ką reikia žinoti eksternams?**

**Kokius egzaminus gali laikyti eksternas?**

Eksternas laisvai renkasi, kokius organizuojamus valstybinius brandos egzaminus laikyti. Kaip ir visi kiti kandidatai jis gali laikyti tiek egzaminų, kiek pageidaus.

**Kur ir kada eksternai turėtų pateikti prašymus laikyti norimus brandos egzaminus?**

Eksternai, norintys kitąmet laikyti atitinkamus brandos egzaminus, po rugsėjo 15 dienos gali teikti prašymus. Juos būtina pateikti Kauno miesto savivaldybės (kurioje gyvena) Kauno suaugusiųjų ir jaunimo mokymo centro – bazinės mokyklos - mokyklos vadovui.

Kitų savivaldybių bazines mokyklas galima sužinoti savivaldybių administracijų švietimo padaliniuose ir savivaldybių tinklalapiuose. Tinklalapyje www.nsa.smm.lt bazinių mokyklų sąrašas atnaujinamas iki rugsėjo 20 dienos ([https://www.nsa.smm.lt/egzaminai-ir-pasiekimu-patikrinimai/brandosegzaminai/bazines-mokyklos/)](https://www.nsa.smm.lt/egzaminai-ir-pasiekimu-patikrinimai/brandos-egzaminai/bazines-mokyklos/).

**Iki kada eksternai gali teikti prašymus laikyti pasirinktus brandos egzaminus?**

Eksternai **prašymus gali pateikti iki lapkričio 25 dienos**. Pasirinkti brandos egzaminai bus laikomi pagrindinėje brandos egzaminų sesijoje.

**Ar pakanka pateikti tik prašymą laikyti brandos egzaminus, ar reikalingi ir kiti dokumentai?**

Prašymo nepakanka, kartu bazinės mokyklos vadovui eksternas privalo pateikti:

1) vidurinį išsilavinimą liudijantį dokumentą (brandos atestatą, profesinės ar aukštesniosios mokyklos diplomą, jei vidurinis išsilavinimas įgytas Lietuvoje);

2) vieną iš dokumentų ar jo patvirtintų kopijų, jei vidurinis išsilavinimas įgytas užsienyje:

* LR švietimo, mokslo ir sporto ministro įsakymą dėl vidurinio išsilavinimo pripažinimo;
* Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte ar lygiaverte su sąlyga, kad bus išlaikyti brandos egzaminai;
* Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises, bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;

3) jei eksternas vis dar yra užsienio šalies mokyklos mokinys, tuomet būtina pateikti užsienio šalies mokyklos išduotą dokumentą, liudijantį, kad asmuo mokosi vidurinio ugdymo programos baigiamojoje klasėje.

Taip pat kartu svarbu pateikti **kvitą, patvirtinantį pinigų įmoką už pasirinktų valstybinių brandos egzaminų dalių laikymą**, išskyrus užsienio valstybės ar tarptautinės organizacijos programos mokinį.

**Ar eksternai brandos egzaminus laiko kartu su kitais laikančiais brandos egzaminus kandidatais?**

Taip, egzaminus laiko kartu su kitais kandidatais paskirtuose egzaminų centruose.

**Pagal kokią tvarką eksternai turės laikyti egzaminus?**

Eksternai, kaip ir visi kiti kandidatai, turės laikyti egzaminus pagal naująją tvarką, t. y., eksternai privalės laikyti abi egzaminų dalis.

**Kada ir kurią valstybinio egzamino dalį eksternai laikys?**

Valstybinio brandos egzamino I dalį eksternai laikys pakartotinės valstybinių brandos egzaminų sesijos metu, o II dalį – pagrindinės valstybinių brandos egzaminų sesijos metu.

Lietuvių kalbos ir literatūros (A) ar lietuvių kalbos ir literatūros (B) valstybinio brandos egzamino I dalį eksternai laikys pagrindinės valstybinių brandos egzaminų sesijos metu.

**Ar eksternams pasirinktų egzaminų laikymas yra mokamas?**

Teikdamas prašymą eksternas **sumoka 20 eurų** už kiekvieną pasirinktą dalyko valstybinio brandos egzamino dalį. Informaciją dėl apmokėjimo suteiks Kauno suaugusiųjų ir jaunimo mokymo centras (Sandėlių g. 7).

Esant įprastai situacijai eksternų dokumentai teikiami:

Kauno suaugusiųjų ir jaunimo mokymo centras

Sandėlių g. 7, LT-45223 Kaunas

tel. Nr. (8 37) 24 55 95.

Paskelbus valstybės lygio ekstremalią situaciją Lietuvoje, eksternų dokumentai (prašymas laikyti brandos egzaminus, brandos atestatas, asmens dokumentas ir kvitas, patvirtinantis pinigų įmoką) priimami tik nuotoliniu būdu.

**Dokumentus** prašome teikti el. paštu: [eksternai@ksjmc.lt](mailto:eksternai@ksjmc.lt)

**Pasiteiravimui tel. Nr. (8 37) 24 55 95.**

Kauno suaugusiųjų ir jaunimo mokymo centro rekvizitai apmokėjimui už brandos egzaminus:

Gavėjas - Kauno suaugusiųjų ir jaunimo mokymo centras Sandėlių g. 7, LT-45223 Kaunas

tel. Nr. (8 37) 24 55 95

el. p.: eksternai@ksjmc.lt

Įstaigos kodas 295093070

Luminor Bank AS - banko kodas 40100

Sąskaitos Nr. LT594010042500485690

Mokėjimo paskirtis - už brandos egzaminus eksternui

**Kaip brandos egzaminai organizuojami SUP turintiems eksternams?**

Eksternui, turinčiam sveikatos sutrikimų, patvirtintų gydytojų konsultacinės komisijos pažymomis, pagal šios komisijos rekomendaciją sudaromos valstybinio brandos egzamino dalies vykdymo sąlygos. **Prašymą ir susipažinti skirtą gydytojų konsultacinės komisijos pažymą iki einamųjų mokslo metų lapkričio 25 d.** eksternas privalo pateikti bazinės mokyklos vadovui.

Iškilus neaiškumams, klausimams, problemoms dėl brandos egzaminų kreiptis į Kauno suaugusiųjų ir jaunimo mokymo centrą tel. Nr. (8 37) 24 55 95, (8 37) 24 55 93; [eksternai@ksjmc.lt](mailto:eksternai@ksjmc.lt); [lina.sevciukiene@ksjmc.lt](mailto:lina.sevciukiene@ksjmc.lt)

Švietimo skyriaus vyriausiąją specialistę Viliją Adaškevičienę, atsakingą už brandos egzaminus tel. (8~37) 42 24 84; el. paštu: [vilija.adaskeviciene@kaunas.lt](mailto:vilija.adaskeviciene@kaunas.lt)

Kauno miesto savivaldybės administracijos

Švietimo skyriaus informacija